open-index/open-wikipedia-markdown huggingface dataset:
วังเทวะเวสม์

**วังเทวะเวสม์** เป็นวังที่พระบาทสมเด็จพระมงกุฎเกล้าเจ้าอยู่หัว ทรงสร้างพระราชทานสมเด็จพระเจ้าบรมวงศ์เธอ กรมพระยาเทวะวงศ์วโรปการ เมื่อปี พ.ศ. 2457 บนที่ดิน 24 ไร่ 3 งาน 78 ตารางวา ริมแม่น้ำเจ้าพระยา ทางทิศเหนือของวังบางขุนพรหม ทางทิศใต้ของวังเทเวศร์ บนถนนสามเสน ที่พระบาทสมเด็จพระจุลจอมเกล้าเจ้าอยู่หัวพระราชทานให้ โดยเป็นบ้านประจำตระกูล "เทวกุล"  

ตำหนักใหญ่ วังเทวะเวสม์ ออกแบบและควบคุมการก่อสร้างโดยเอดเวิร์ด ฮีลีย์ สถาปนิกชาวอังกฤษ ลักษณะเป็นอาคารแบบยุโรป 3 ชั้น หันหน้าไปทางแม่น้ำเจ้าพระยา ศิลปะแบบนีโอคลาสสิค ประกอบด้วยเสาไอโอนิก (Ionic) ที่มุขทางเข้าตำหนัก และเสาแบบคอรินเธียน (Corinthian) ที่ผนังอาคารชั้นบน ซึ่งออกแบบโดย  การก่อสร้างแล้วเสร็จเมื่อ พ.ศ. 2461 

อาคารย่อย ประกอบด้วยตึก 8 อาคาร ออกแบบโดยเอมิลโย โจวันนี กอลโล (E.G. Gollo) สถาปนิกชาวอิตาเลียน ผู้ดูแลการก่อสร้างพระที่นั่งอนันตสมาคม
* ตำหนักใหญ่
* เรือนหม่อมพุก
* เรือนหม่อมลม้าย
* เรือนหม่อมปุ่น - (ปัจจุบัน ยังเป็นที่พำนักของทายาทราชสกุลเทวกุล)
* เรือนหม่อมจันทร์
* ตำหนักพระโอรสพระธิดา ประสูติแต่หม่อมพุก
* ตำหนักหม่อมเจ้าปรีดิเทพพงษ์ - (ปัจจุบันขายให้ นายบัณฑูร ล่ำซำ นัดดา (หลานตา) ของหม่อมเจ้าปรีดิเทพพงษ์ ไปสร้างใหม่ที่ "บ้านสามญาณ"ใกล้ วัดญาณสังวรารามวรมหาวิหาร ตั้งชื่อว่า **เรือนเทวะเวสม์**)
* เรือนแพริมน้ำ

ปัจจุบัน อาคารทั้ง 8 อาคาร มีจำนวน 5 อาคาร คือ ตำหนักใหญ่  เรือนหม่อมลม้าย เรือนหม่อมจันทร์ ตึกหม่อมปุ่น และเรือนแพริมน้ำ

หลังจากสมเด็จพระเจ้าบรมวงศ์เธอ กรมพระยาเทวะวงศ์วโรปการ สิ้นพระชนม์เมื่อ พ.ศ. 2466 กระทรวงสาธารณสุขได้ซื้อวังเทวะเวสม์จากทายาท และได้ใช้เป็นที่ตั้งกระทรวงตั้งแต่ พ.ศ. 2493  เมื่อหน่วยงานของกระทรวงสาธารณสุขมากขึ้นและคับแคบ ประกอบกับธนาคารแห่งประเทศไทยซึ่งอยู่ที่วังบางขุนพรหมติดกันทางทิศใต้ ต้องการขยับขยาย จึงได้มีการเจรจาแลกพื้นที่กัน โดยธนาคารแห่งประเทศไทยได้ซื้อที่ดิน 400 ไร่ ในจังหวัดนนทบุรี พร้อมทั้งสร้างอาคารให้ แลกกับการเข้าไปเป็นเจ้าของพื้นที่ทั้งหมดของวังเทวะเวสม์ เมื่อ พ.ศ. 2530

ธนาคารแห่งประเทศไทยได้ดำเนินการบูรณะซ่อมแซมโบราณสถานในวังเทวะเวสม์ตั้งแต่ พ.ศ. 2538 ได้บูรณะเรือนแพ และตำหนักใหญ่ แล้วเสร็จ เปิดเป็นพิพิธภัณฑสถาน มีห้องแสดงพระประวัติของบุคคลสำคัญ และห้องแสดงวิธีอนุรักษ์โบราณสถานวังบางขุนพรหมและวังเทวะเวสม์ในเชิงวิชาการด้านสถาปัตยกรรม สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินมาทรงเป็นประธานในพิธีเปิดวังเทวะเวสม์ เมื่อเดือนธันวาคม พ.ศ. 2547

## อ้างอิง
* วังเทวะเวสม์ 
* ชม "วังเทวะเวสม์" วังแห่งบิดาการต่างประเทศ 
* คืนความสง่างามให้...วังเทวะเวสม์ 

## แหล่งข้อมูลอื่น
* บ้านสามญาณ ล่ำซำ พุทธมามกะ และข้าแผ่นดิน
* http://www.gotomanager.com/news/details.aspx?id=1966

เทวะเวสม์
หมวดหมู่:อาคารอนุรักษ์
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:โบราณสถานในเขตพระนคร
หมวดหมู่:เทเวศร์
อักษรกันนาดา

right|thumb|ป้ายบอกทางเขียนด้วยอักษรกันนาดา
**อักษรกันนาดา** หรือ **อักษรกันนะฑะ**  ใช้เขียนภาษากันนาดาและภาษาอื่นๆเช่น ภาษาตูลู ในรัฐทางใต้ของอินเดีย ใกล้เคียงกับอักษรเตลุกุมาก  พัฒนามาจากอักษรกทัมพะและอักษรจลุกยะที่พัฒนามาจากอักษรพราหมีของอินเดียโบราณในช่วงคริสต์ศตวรรษที่ 5 -7 อีกต่อหนึ่ง อักษรกาทัมพาและอักษรจาลุกยา พัฒนามาเป็นอักษรกันนาดาโบราณ และเป็นอักษรกันนาดากับอักษรเตลุกุในที่สุด อิทธิพลจากมิชชันนารีชาวตะวันตกทำให้อักษรทั้ง 2 ชนิดมีการปรับมาตรฐานใหม่ในช่วงคริสต์ศตวรรษที่ 19 -20 และใช้มาจนปัจจุบัน

## พยัญชนะ
การถอดเป็นอักษรไทยตามรูป ใช้กับภาษาที่จัดพยัญชนะวรรคตามแบบภาษาบาลี,ภาษาสันสกฤตเท่านั้นดูเพิ่มที่พยัญชนะวรรค

## สระ

## ตัวเลข

## อักษรกันนาดาในคอมพิวเตอร์
สำหรับผู้ใช้วินโดวส์เอ็กซ์พี (Windows XP) สามารถอ่านอักษรกันนาดา หรือพิมพ์ข้อความสั้นๆด้วยโปรแกรม Character Map ฟอนต์ tunga

## อ้างอิง

* Omniglot:อักษรกันนาดา 

## แหล่งข้อมูลอื่น

* คีย์บอร์ดอักษรกันนาดา

กันนาดา
ก
หมวดหมู่:อักษรในตระกูลอักษรพราหมี
แหวนเพชร ชูวัฒนะ

**แหวนเพชร ชูวัฒนะ** หรือ นายแหวน  เลิศสูงเนิน เป็นชาวจังหวัดชัยภูมิ เกิดวันที่ 3 กุมภาพันธ์พ.ศ. 2516 สถิติการชก 36 ครั้ง ชนะ 23 (น็อค 14) เสมอ 2 แพ้ 11 

## ประวัติ
เริ่มจากชกมวยไทยแถบบ้านเกิดที่ จ.ชัยภูมิตั้งแต่ยังเด็ก จน พ.ศ. 2535 จึงมาอยู่ค่ายชูวัฒนะและแสดงฝีมือให้เห็นว่าเป็นมวยหมัดหนัก ชูเจริญ รวีอร่ามวงศ์ หัวหน้าคณะจึงใหหันมาชกมวยสากลจนได้ครองแชมป์เวทีราชดำเนินรุ่นซูเปอร์ฟลายเวท

แหวนเพชรมีโอกาสชิงแชมป์ OPBF รุ่นซูเปอร์ฟลายเวทครั้งแรกเมื่อ พ.ศ. 2516 แพ้คะแนน เอจิ โคจิมะแบบน่าชนะ เมื่อโคจิมะสละตำแหน่งไปชิงแชมป์โลก แหวนเพชรจึงได้ชิงแชมป์ OPBF อีกครั้ง คราวนี้ชนะคะแนน ชิง โองาตะอย่างไม่เป็นเอกฉันท์ ได้แชมป์มาครอง แหวนพชรป้องกันแชมป์ได้ 2 ครั้งก็เสียแชมป์ให้ มาซายูกิ อารินากะ หลังจากนั้นมีโอกาสชิงแชมป์รุ่นนี้อีก 2 ครั้งแต่ไม่สำเร็จ

## เกียรติประวัติ
* แชมป์ประเทศไทยรุ่นซูเปอร์ฟลายเวท
** ชิง 5 สิงหาคม 2545 ชนะน็อค ยก 4 ครรชิต เอื้อสัมพันธ์ 
** ป้องกันแชมป์ครั้งที่ 1, 8 กรกฎาคม 2546 ชนะคะแนน หนองคาย ปฐวิกรณ์ยิม
** สละแชมป์
* แชมป์ OPBF รุ่นซูเปอร์ฟลายเวท (2547 - 2548)
** ชิง, 29 ก.พ. 2547 ชนะคะแนน ชิง โองาตะ () ที่นาโงยะ ประเทศญี่ปุ่น
** ป้องกันครั้งที่ 1, 2 พ.ค. 2547 ชนะน็อค ยก 2 เอจิ โคจิมะ (ญี่ปุ่น) ที่โอซากะ ประเทศญี่ปุ่น
** ป้องกันครั้งที่ 2, 3 ต.ค. 2547 ชนะคะแนน ชิง โองาตะ (ญี่ปุ่น) ที่นาโงยะ ประเทศญี่ปุ่น
** เสียแชมป์, 27 มี.ค. 2548 แพ้คะแนน มาซายูกิ อารินากะ (ญี่ปุ่น) ที่ประเทศญี่ปุ่น
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นซูเปอร์ฟลายเวท, 16 ส.ค. 2546 แพ้คะแนน เอจิ โคจิมะ(ญี่ปุ่น) ที่โอซากะ ประเทศญี่ปุ่น
** ชิงแชมป์ภาคฯรุ่นซูเปอร์ฟลายเวท 5 ธันวาคม 2548 แพ้คะแนน มาซายูกิ อารินากะ (ญี่ปุ่น) ที่ประเทศญี่ปุ่น
** ชิงแชมป์ภาคฯรุ่นซูเปอร์ฟลายเวท 18 มีนาคม 2549 แพ้คะแนน ซี กอเรส () ที่ประเทศฟิลิปปินส์

## อ้างอิง
* สถิติการชก
* สุรเดช อภัยวงศ์. แหวนเพชร ชูวัฒนะ แชมป์ OPBF คนล่าสุดของไทย. นิตยสารมวยโลก. เล่มที่ 1018 มีนาคม 2547 หน้า 20 – 21

หมวดหมู่: นักมวยสากลชาวไทยรุ่นซูเปอร์ฟลายเวท
หมวดหมู่:บุคคลจากจังหวัดชัยภูมิ‎‎
หมวดหมู่:แชมป์ OPBF
ภาษาโลโก

**ภาษาโลโก** () เป็นภาษาโปรแกรมเชิงการใช้งาน (Functional Programming Language) โดยมีรากฐานมาจากภาษาลิสป์ โดยจุดประสงค์ดั้งเดิมในการสร้างก็เพื่อใช้ในด้านการศึกษาในเรื่องหลักการในการเขียนโปรแกรม ภาษาโลโกมักจะถูกเรียกด้วยชื่อ "เต่าโลโก"

## ประวัติ
ภาษาโลโกถูกสร้างขึ้นเมื่อปี พ.ศ. 2510 ในเมืองเคมบริดจ์ รัฐแมสซาชูเซตส์ สหรัฐ โดยนาย Wally Feurzeig และ Seymour Papert ตัวภาษาครั้งแรกถูกพัฒนาขึ้นด้วยภาษาลิสป์บนเครื่องคอมพิวเตอร์ PDP-1 โดยมีจุดประสงค์ดั้งเดิมคือการแก้ไขปัญหาง่าย ๆ ด้วยการใช้ "เต่า" ในการตอบสนองเพื่อค้นหาจุดบกพร่อง

## การพัฒนา
มีการพัฒนาภาษาโลโกกว่า 130 ชุด แต่ละชุดต่างมีจุดแข็งของตัวเอง ตัวอย่างในการนำไปพัฒนาต่อเช่น MSWLogo ซึ่งเป็นซอฟต์แวร์เพื่อการศึกษาแจกฟรีโดยSoftrinic

## ตัวอย่างการใช้งาน
เมื่อเต่าโลโกเดินผ่าน จะเกิดเส้นขึ้นมา โดยผู้ใช้จะเป็นผู้สั่งการทำงานต่าง ๆ เช่นการเดินตรง หัน 90 องศา โดยคำสั่งในด้านทิศทางต่าง ๆ จะขึ้นอยู่กับทิศทางของเต่าโลโก

### เต่าโลโก
#### ตัวอย่างที่ 1: สี่เหลี่ยม
 `FORWARD 100
 LEFT 90
 FORWARD 100
 LEFT 90
 FORWARD 100
 LEFT 90
 FORWARD 100
 LEFT 90`
คำสั่งดังกล่าว จะทำการสร้างกรอบสี่เหลี่ยม โดยมีความยาวด้านละ 100 ยูนิทและหันกลับไปยังจุดเริ่มต้น

#### Hello, world!
การสร้างโปรแกรม Hello, World สามารถทำได้ง่าย ๆ โดยการใช้
   TO HELLO
     PRINT [Hello, world!]
   END

หมวดหมู่:ภาษาโปรแกรมที่มีชนิดข้อมูลแบบพลวัต
หมวดหมู่:ภาษาโปรแกรมเพื่อการศึกษา
หมวดหมู่:ภาษาฟังก์ชัน
หมวดหมู่:ตระกูลภาษาลิสป์
หมวดหมู่:หุ่นยนต์
บริษัทข้ามชาติ

**บริษัทข้ามชาติ** หรือ **บรรษัทข้ามชาติ** () 

## ความหมาย
บริษัทข้ามชาติเกิดจากแนวคิดของการเกิดการขายแบบแฟรนไชส์ โดยจุดเริ่มต้นมาจากการนำเอาภูมิความรู้ที่มีอยู่ดั้งเดิมของบุคคลหนึ่งหรือกลุ่มหนึ่งเอามาแจกจ่าย(ขาย)ให้กับกลุ่มหรือบุคคลอื่นๆ นำไปใช้ในเชิงธุรกิจหรือพานิชย์ 

อธิบายความหมายของการขายแบบนี้ได้อย่างง่ายๆ ว่า เป็นการขายแบบ **ขยายสาขา** นั่นเอง
ดังนั้น ธุรกิจแบบ บริษัทข้ามชาติ ก็คือการขยายตัวของการค้าแบบขยายสาขาที่มุ่งผลสำเร็จไปที่การลงทุนนอกประเทศ โดยที่จุดมุ่งหมายสูงสุดก็คือ การเข้าควบคุมตลาดในรายการขายสินค้าของตนอย่างโลกาภิวัตน์

## ประเภท
เราอาจจะแบ่งประเภทของบริษัทข้ามชาติออกเป็นสามแบบดังนี้

# **บริษัทข้ามชาติแนวดิ่ง** บริษัทข้ามชาติประเภทนี้นั้น จะมีศูนย์กลางอยู่ที่ประเทศแม่เป็นหลัก แล้วจะผลิตของออกไปขายยังต่างประเทศด้วยการเปิดเป็น **outlet** หรือ ร้านสาขา หรือที่เราเรียกกันว่า *ตัวแทนจำหน่าย*
# **บริษัทข้ามชาติแนวนอน** บริษัทข้ามชาติประเภทนี้นั้น จะมีศูนย์กลางการผลิตอยู่หลากหลายที่ โดนส่วนมากจะมองการลงทุน ณ ประเทศที่วัตถุดิบราคาถูกและค่าแรงไม่สูงมากนัก เช่น จีน หรือ อินเดีย เป็นต้น
# **บริษัทข้ามชาติแบบหลากหลาย** ประเภทนี้นั้นจะเป็นการผสมผสานแนวทางการผลิต และการลงทุน ระหว่างแบบแนวนอน และแนวดิ่งเข้าด้วยกัน

## ความแตกต่างของบริษัทข้ามชาติแนวนอนและแนวดิ่ง
สิ่งสำคัญอันดับแรกสุดที่แตกต่างของสองประเภทนี้คือ  **สินค้าและบริการ** ที่ทั้งสองประเภทผลิต
แบบแนวนอนนั้น จะผลิตสินค้าและบริการประเภทเดียว ไม่หลากหลาย ในขณะที่ แบบแนวดิ่งนั้นจะหลากหลายกว่า

## บริษัทข้ามชาติกับการ outsource
การ **outsource** นับเป็นมิติใหม่ของวงการบริษัทข้ามชาติ นั่นคือ การเข้ามาของบริษัทยักษ์ใหญ่ของวงการอุตสาหกรรมการผลิตในประเทศโลกที่สาม หรือประเทศกำลังพัฒนา
เหตุผลที่การลงทุนในประเทศเหล่านั้นน่าสนใจก็เป็นเพราะว่า จะสามารถลดค่าใช้จ่ายต่างๆ ลงไปได้เยอะมาก ซึ่งรวมไปถึงการที่บริษัทสามารถผลิตอุปกรณ์หรือชิ้นส่วนต่างๆ ได้ตลอด 24 ชั่วโมง นั่นหมายความว่า ในขณะที่ประเทศประเทศหนึ่งนอนหลับอยู่ การผลิตในอีกประเทศก็กำลังดำเนินการตามขั้นตอนอยู่เรื่อยๆ ไม่มีวันหยุด

## ดูเพิ่ม
* โลกาภิวัตน์
* ตลาดหลักทรัพย์
* ทุนนิยม
* กลไกตลาด

หมวดหมู่:ธุรกิจระหว่างประเทศ
หมวดหมู่:เศรษฐศาสตร์ระหว่างประเทศ
หมวดหมู่:ธุรกิจ
หมวดหมู่:บริษัทข้ามชาติ
มหาวิทยาลัยเทคนิคมิวนิก

**มหาวิทยาลัยเทคนิคมิวนิก** () เป็นมหาวิทยาลัยใหญ่แห่งหนึ่งของประเทศเยอรมนี มีวิทยาเขตอยู่ที่เมืองมิวนิก, การ์ชิง และไวเอินชเต็ฟฟัน ปัจจุบันมหาวิทยาลัยมีนักศึกษาระดับอุดมศึกษาและบัณฑิตศึกษารวมกันประมาณ 20,000 คน ในจำนวนนี้เป็นชาวต่างประเทศ 3,700 คน

มหาวิทยาลัยเทคนิคมิวนิกมีความร่วมมือกับมหาวิทยาลัยแห่งชาติสิงคโปร์ และมหาวิทยาลัยเทคโนโลยีนันยาง เปิดสถาบันวิทยาศาสตร์และเทคโนโลยีเยอรมัน (German Institute of Science and Technology, GIST) ในประเทศสิงคโปร์

## แหล่งข้อมูลอื่น
* เว็บไซต์อย่างเป็นทางการ
## อ้างอิง

เทคนิคมิวนิก
มิวนิก
หมวดหมู่:สิ่งก่อสร้างในมิวนิก
กูปรี

**กูปรี** หรือ **โคไพร** ( ถอดรูปได้ *โคไพร* แต่อ่านว่า *โกเปร็ย หรือ กูปรี* แปลว่า *วัวป่า*) มีชื่อวิทยาศาสตร์ว่า *Bos sauveli* เป็นสัตว์จำพวกกระทิงและวัวป่า เป็นสัตว์กีบคู่ ตัวโต โคนขาใหญ่ ปลายหางเป็นพู่ขน

## ลักษณะทั่วไป
thumb|กูปรีเพศเมียและเพศผู้เทียบกับมนุษย์วัยผู้ใหญ่
* ตัวผู้ มีขนสีดำ ขนาดความสูง 1.71 - 1.90 เมตร ขนาดลำตัว 2.10 - 2.22 เมตร น้ำหนักตัวประมาณ  เขาตัวผู้จะโค้งเป็นวงกว้าง แล้วตีวงโค้งไปข้างหน้า ปลายเขาแตกออกเป็นพู่คล้ายเส้นไม้กวาดแข็ง ขาทั้ง 4 มีถุงเท้าสีขาวเช่นเดียวกับกระทิง (*B. gaurus*) ในตัวผู้ที่มีอายุมาก จะมีเหนียงใต้คอยาวห้อยลงมาจนเกือบจะถึงดิน เชื่อว่าใช้ในการระบายความร้อน

* ตัวเมีย มีขนสีเทา มีเขาตีวงแคบแล้วม้วนขึ้นด้านบน ไม่มีพู่ที่ปลายเขา มีเขากลวงแบบ Horns ขนาดเท่ากัน โคนเขาใหญ่ ปลายเขาแหลม ไม่มีการแตกกิ่ง ยาวประมาณ 1 เมตร

## สถานภาพในปัจจุบัน
ปัจจุบันไม่มีการรายงานการพบมานานแล้ว จนครั้งหนึ่งเคยเชื่อว่าสูญพันธุ์ไปจากโลกเป็นที่เรียบร้อยแล้ว แต่ ณ ปัจจุบันเชื่อว่าอาจจะยังพอมีหลงเหลืออยู่ในชายแดนไทยกับกัมพูชาแถบจังหวัดศรีสะเกษ รวมถึงบริเวณชายแดนระหว่างลาวตอนใต้และเวียดนามด้วย เพราะมักจะมีข่าวว่าพบสัตว์ลักษณะคล้ายกูปรีบ่อย ๆ แต่ก็ยังไม่มีหลักฐานยืนยันที่น่าเชื่อถือพอ นอกจากคำเล่าลือเท่านั้น

ครั้งหนึ่ง เคยเชื่อกันว่า กูปรีอาจจะไม่ใช่วัวสายพันธุ์แท้ที่มีอยู่จริงในธรรมชาติ แต่เป็นเพียงแค่ลูกผสมของวัวบ้าน (*B. taurus*) กับวัวแดง (*B. javanicus*) ซึ่งเป็นวัวป่าอีกชนิดหนึ่งเท่านั้น แต่จากการตรวจสอบด้วยดีเอ็นเอของนักวิทยาศาสตร์ชาวฝรั่งเศสและนักวิทยาศาสตร์ชาวไทยบ่งชี้ว่า ไม่เป็นความจริงแต่อย่างใด

## กูปรีในสัญลักษณ์
นายแพทย์บุญส่ง เลขะกุล ผู้ก่อตั้ง มูลนิธิคุ้มครองสัตว์ป่าและพรรณพืชแห่งประเทศไทย ในพระบรมราชินูปถัมภ์ ได้ใช้รูปกูปรี เป็นสัญลักษณ์ของมูลนิธิ เพื่อเน้นถึงความสำคัญของสัตว์หายากที่มีอยู่ในภูมิภาคอินโดจีน ไม่มีที่อื่นในโลกและเป็นสัตว์ที่ใกล้จะสูญพันธุ์

นอกจากนี้แล้ว ทีมฟุตบอลจังหวัดศรีสะเกษมีฉายาว่า "กูปรีอันตราย" และใช้กูปรีเป็นสัญลักษณ์ประจำทีมด้วย ด้วยว่า กูปรีเป็นสัตว์ที่พบได้เฉพาะที่จังหวัดศรีสะเกษเท่านั้น และสำหรับประเทศกัมพูชา ถือว่ากูปรีเป็นสัตว์ประจำชาติ

## อ้างอิง

## แหล่งข้อมูลอื่น
* กูปรี วัวไพรผู้สาบสูญ  

หมวดหมู่:สัตว์ป่าสงวน
หมวดหมู่:วงศ์ย่อยวัวและควาย
หมวดหมู่:สัตว์ที่พบในเอเชียตะวันออกเฉียงใต้
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศเวียดนาม
หมวดหมู่:สัตว์ที่พบในประเทศกัมพูชา
หมวดหมู่:สัตว์ที่พบในประเทศไทย
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:สัตว์ที่สูญพันธุ์ไปแล้วของประเทศไทย
สถาบันชั้นสูงวิทยาศาสตร์และเทคโนโลยีเกาหลี

**สถาบันชั้นสูงวิทยาศาสตร์และเทคโนโลยีเกาหลี** () เป็นสถาบันอุดมศึกษาในเมืองวิทยาศาสตร์ Daedeok ในเมืองแทจอน ประเทศเกาหลีใต้

ก่อตั้งใน ค.ศ. 1981 โดยการรวม สถาบันชั้นสูงวิทยาศาสตร์เกาหลี (Korea Advanced Institute of Science, KAIS) กับ สถาบันวิทยาศาสตร์และเทคโนโลยีเกาหลี (Korea Institute of Science and Technology, KIST) ปัจจุบันมีนักศึกษา 7,000 คน และอาจารย์ 800 คน

KAIST เป็นสถาบันอุดมศึกษาเดียวที่ดูแลโดยกระทรวงวิทยาศาสตร์และเทคโนโลยี แทนที่จะเป็นกระทรวงศึกษาธิการ จุดประสงค์ของสถาบันคือผลิตนักวิทยาศาสตร์และวิศวกรที่มีความสามารถสูง เพื่อทำงานวิจัยพื้นฐานและงานวิจัยประยุกต์ และเพื่อจัดเตรียมโครงสร้างพื้นฐานสำหรับการวิจัยให้สถาบันอื่น ชาวเกาหลีใต้โดยทั่วไปยอมรับว่า KAIST เป็นมหาวิทยาลัยเทคโนโลยีที่ดีที่สุดในประเทศ และรับนักเรียนที่มีพรสวรรค์จากโรงเรียนมัธยมวิทยาศาสตร์เข้าเรียนอยู่อย่างสม่ำเสมอ

จากการประเมินโดย Accreditation Board for Engineering and Technology (ABET) ซึ่งเป็นหน่วยงานไม่แสวงหากำไรในสหรัฐอเมริกาที่บริการรับรองคุณภาพหลักสูตรการศึกษาด้านวิทยาศาสตร์ประยุกต์:
“KAIST, มหาวิทยาลัยที่ดีที่สุดในเกาหลี, ได้รับการพิจารณาว่าทัดเทียมกับมหาวิทยาลัยชั้นนำ 10% แรกของสหรัฐอเมริกา” (จาก “KAIST Facts,” 2002)

สถาบันเป็นสมาชิก LAOTSE เครือข่ายของมหาวิทยาลัยชั้นนำในยุโรปและเอเชีย

## อันดับสถาบัน

จากการจัดอันดับมหาวิทยาลัยของคอกโครัลลีไซมอนส์ประจำปี 2019 ได้จัดลำดับให้สถาบันชั้นสูงวิทยาศาสตร์และเทคโนโลยีเกาหลีอยู่ในอันดับที่ 40 ของโลก อันดับที่ 10 ของทวีปเอเชีย และอันดับที่ 2 ของประเทศเกาหลีใต้

## อ้างอิง

## แหล่งข้อมูลอื่น

* เว็บไซต์อย่างเป็นทางการ  
* เว็บไซต์อย่างเป็นทางการ 
* วิทยาลัยการจัดการ KAIST 

หมวดหมู่:สถาบันอุดมศึกษาในประเทศเกาหลีใต้
กเหลี,สถาบันชั้นสูงวิทยาศาสตร์และเทคโนโลยี
ข้าคือหุ่นยนต์

**ข้าคือหุ่นยนต์** () หมายถึงชุดนิยายวิทยาศาสตร์ขนาดสั้นจำนวน 9 เรื่อง แต่งโดยไอแซค อสิมอฟ เรื่องสั้นในชุดเคยลงพิมพ์ในนิตยสารนิยายวิทยาศาสตร์ในสหรัฐอเมริกาชื่อ Super Science Stories และ Astounding Science Fiction ในระหว่าง ค.ศ. 1940-1950

เนื้อเรื่องในชุดเป็นเอกเทศไม่เกี่ยวข้องกัน แต่มีแนวทางของเรื่องหลักแบบเดียวกัน คือเป็นเรื่องเกี่ยวกับความสัมพันธ์ของมนุษย์และหุ่นยนต์ โดยเน้นถึงประเด็นด้านศีลธรรมเกี่ยวกับบทบาทของหุ่นยนต์ในสังคมมนุษย์ เรื่องสั้นบางเรื่องยังมี ดร. ซูซาน คาลวิน หัวหน้าฝ่ายหุ่นยนต์ของบริษัท **U.S. Robots and Mechanical Men** ซึ่งเป็นผู้สร้างหุ่นยนต์คนสำคัญ และเป็นการนำเสนอกฎ 3 ข้อของหุ่นยนต์ ซึ่งเป็นกฎที่มีชื่อเสียงของอสิมอฟอีกด้วย

## เรื่องในชุด

* **ข้าคือหุ่นยนต์#1** จากเรื่อง I, Robot รวมเรื่องสั้นเกี่ยวกับหุ่นยนต์ชุดที่หนึ่ง แปลและเรียบเรียงโดยธีรวินท์
* **ข้าคือหุ่นยนต์#2** จากเรื่อง The Rest of Robot รวมเรื่องสั้นเกี่ยวกับหุ่นยนต์ชุดที่สอง แปลและเรียบเรียงโดยกุลติ
* **[[มนุษย์สองร้อยปี]]** จากเรื่อง The Bicentenial Man เรื่องสั้นขนาดยาวรางวัลเนบิวล่าประจำปี ค.ศ. 1976 แปลและเรียบเรียงโดยชัยคุปต์

## ดูเพิ่ม
* นักสืบหุ่นยนต์
* กฎ 3 ข้อของหุ่นยนต์
* ไอ โรบอท พิฆาตแผนจักรกลเขมือบโลก‎

หมวดหมู่:บันเทิงคดีแนววิทยาศาสตร์
หมวดหมู่:ไอแซค อสิมอฟ
เบญจกัลยาณี

**เบญจกัลยาณี** (ผู้มีความงาม 5 ประการ)  หมายถึงสตรีผู้มีศุภลักษณ์หรือลักษณะที่งาม 5 ประการ คือ
# **ผมงาม** คือมีผมเหมือนหางนกยูง เมื่อสยายออกทิ้งตัวลงมาถึงชายผ้า
# **เนื้องาม** คือมีริมฝีปากแดงเหมือนลูกตำลึงสุก เรียบสนิทมิดชิดดี
# **ฟันงาม** คือขาวเหมือนสังข์และเรียบเสมอเหมือนเพชรเรียง
# **ผิวงาม** คือถ้าผิวดำก็ดำสม่ำเสมอเหมือนดอกอุบล ถ้าขาวก็ขาวเหมือนกลีบดอกกรรณิการ์
# **วัยงาม** คืองามทุกวัย แม้คลอดบุตรมาแล้ว 10 ครั้งก็ยังดูสาวพริ้งอยู่

ตำนานว่า นางวิสาขา มหาอุบาสิกาเป็นเบญจกัลยาณีคนหนึ่งในสมัยพุทธกาล

## อ้างอิง
*พระธรรมกิตติวงศ์ (ทองดี สุรเตโช) ป.ธ. 9 ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

บเบญจกัลยาณี
รายชื่อสถานที่สำคัญในสมัยพุทธกาล

**รายชื่อต่อไปนี้ เป็นรายชื่อสถานที่สำคัญในสมัยพุทธกาล เรียงตามลำดับเหตุการณ์**

## รายชื่อสถานที่
* **[[กบิลพัสดุ์]]** เมืองพระพุทธบิดา และเจ้าชายสิทธัตถะ
* **[[ลุมพินีวัน]]** สถานที่ประสูติของพระพุทธเจ้า
* **[[เทวทหะ]]** เมืองพระพุทธมารดา
* **[[แม่น้ำอโนมา]]** สถานที่ที่เจ้าชายสิทธัตถะออกผนวช
* **[[ตำบลอุรุเวลาเสนานิคม]]** และ **[[แม่น้ำเนรัญชรา]]** สถานที่บำเพ็ญเพียร ผจญมาร และตรัสรู้
* **[[พาราณสี]]** เมืองที่ปัญจวัคคีย์ทั้ง 5 อาศัยอยู่
* **[[สารนาถ]]** สถานที่ที่พระพุทธเจ้าแสดงธรรมจักรกัปปวัตตนสูตร
* **[[คยา]]** สถานที่ที่พระพุทธเจ้าแสดงธรรมโปรดชฎิล 3 พี่น้อง
* **[[ราชคฤห์]]** เมืองของพระเจ้าพิมพิสาร
* **[[วัดเวฬุวันมหาวิหาร]]** วัดแห่งแรกในพระพุทธศาสนา
* **[[นาลันทา]]** บ้านเกิดพระสารีบุตร และพระมหาโมคคัลลานะ

หมวดหมู่:รายชื่อเกี่ยวกับศาสนาพุทธ
หมวดหมู่:เมืองสำคัญทางศาสนาพุทธ
หมวดหมู่:รายชื่อสถานที่
พาราณสี

**พาราณสี** ( *พาราณสี*; , Vārāṇasī *วาราณสี*, ) เป็นเมืองหลวงของแคว้นกาสี (Kingdom of Kashi) ในสมัยพุทธกาล ปัจจุบันตั้งอยู่ในรัฐอุตตรประเทศ ประเทศอินเดีย ห่างจากลัคเนาซึ่งเป็นเมืองหลวงของรัฐอุตตรประเทศเป็นระยะทาง 320 กิโลเมตร พาราณสีมีแม่น้ำคงคาไหลผ่าน เป็นเมืองที่ศักดิสิทธิ์ที่สุดหนึ่งในเจ็ดเมืองศักดิสิทธิ์ (สัปดาปุริ, Sapta Puri) ในความเชื่อของศาสนาฮินดูและศาสนาเชน พาราณสีมีประวัติความเป็นมายาวนานกว่า 4,000 ปี เป็นเมืองที่เก่าแก่ที่สุดของประเทศอินเดียและยังจัดเป็นเมืองที่มีผู้อยู่อาศัยต่อเนื่องยาวนานที่สุดในประวัติศาสตร์โลกด้วย ถือว่าเป็นสุทธาวาสที่สถิตแห่งศิวเทพ ถือว่าเป็นเมืองอมตะของอินเดียและเป็นที่แสวงบุญทั้งของชาวฮินดูและชาวพุทธทั่วโลก ครั้งสมัยอาณานิคม เมืองนี้มีชื่อว่า **เบนาเรส** (Benares)

พาราณสียังเป็นเมืองที่เกี่ยวข้องกับพระพุทธศาสนาในหลายด้าน โดยมีอาณาเขตครอบคลุมถึงป่าอิสิปตนมฤคทายวัน ที่พระโคตมพุทธเจ้าทรงแสดงปฐมเทศนาแก่พระปัญจวัคคีย์ ซึ่งปัจจุบันเรียกว่า *[[สารนาถ]]*. อันเป็นสังเวชนียสถานแห่งหนึ่ง ซึ่งตั้งอยู่ชานเมืองพาราณสี

## อ้างอิง

* maps.google
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

### บรรณานุกรมทั่วไป

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## ดูเพิ่ม
* 
* 
*  A work of fiction.
* 
* 
* 
* 
* 

## แหล่งข้อมูลอื่น

* Official website of Varanasi District
* State Government Tourism Website
* 
* Banaras Bibliography  at the Südasien-Institut, Heidelberg University
* Varanasi Documentary

หมวดหมู่:เมืองสำคัญทางศาสนาพุทธ
หมวดหมู่:คำศัพท์ศาสนาพุทธ
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:สถานที่เนื่องด้วยพระพุทธองค์
หมวดหมู่:พาราณสี
หมวดหมู่:นครศักดิ์สิทธิ์
ราชคฤห์

**ราชคฤห์** (;  *ราชคริ*;  ราชคีร; ; ) เป็นชื่อเมืองหลวงของแคว้นมคธสมัยพุทธกาล เป็นเมืองในหุบเขา มีภูเขาล้อมรอบ 5 ลูก จึงมีชื่อเรียกอีกอย่างหนึ่งว่า **เบญจคีรีนคร**

ราชคฤห์เป็นเมืองตั้งหลักพระพุทธศาสนาของพระพุทธเจ้า โดยพระพุทธเจ้าเสด็จไปโปรดพระเจ้าพิมพิสารผู้ครองนคร เป็นเมืองที่มีประวัติความเกี่ยวข้องกับพระพุทธศาสนามากที่สุด สถานที่ที่เกี่ยวข้องกับพระพุทธเจ้าและพระสาวกยังปรากฏอยู่มากมาย เช่น พระคันธกุฎีบนยอดเขาคิชฌกูฏ วัดเวฬุวันซึ่งเป็นวัดแห่งแรกในพระพุทธศาสนา ถ้ำสุกรขาตาที่พระสารีบุตรได้บรรลุธรรม ถ้ำสัตบรรณคูหาที่ทำสังคายนาครั้งแรก เป็นต้น

สถานะเมืองหลวงของราชคฤห์ถูกเปลี่ยนโอนไปอยู่ที่ปาฏลีบุตรตั้งแต่สมัยพระเจ้าอชาตศัตรู ส่งผลให้ราชคฤห์ในปัจจุบันเป็นเพียงเมืองเล็ก ๆ ในรัฐพิหาร มีผู้อยู่อาศัยไม่มาก มีสภาพเกือบเป็นป่า แต่เป็นสถานที่แสวงบุญของชาวพุทธทั่วโลกแห่งหนึ่ง

## ระเบียงภาพ

ไฟล์:Rajgirbuddha.jpg|พระพุทธรูปยืนกลางมณฑลโบราณสถานวัดเวฬุวันมหาวิหาร เมืองราชคฤห์ 
ไฟล์:Vulturepeak.jpg|พระคันธกุฎี บนยอดเขาคิชกูฏ
ไฟล์:Sattapanni.jpg|ถ้ำสัตบรรณคูหา สถานที่ทำปฐมสังคายนา
ไฟล์:Tapodarama.jpg|ตโปธาราม บ่อน้ำโบราณอายุกว่า 2,500 ปี
ไฟล์:Vulturepeak1.jpg|พระมูลคันธกุฎิยอดเขาคิชกูฏ เมื่อมองจากสันติสถูป


## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548
* maps.google

หมวดหมู่:เมืองสำคัญทางศาสนาพุทธ
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:คำศัพท์ศาสนาพุทธ
หมวดหมู่:สถานที่เนื่องด้วยพระพุทธองค์
หมวดหมู่:เมืองในรัฐพิหาร
หมวดหมู่:ราชคฤห์
หมวดหมู่:นครศักดิ์สิทธิ์
อักษรมลยาฬัม

**อักษรมลยาฬัม** ใช้เขียนภาษามลยาฬัม ปรากฏครั้งแรกในจารึก อายุราว พ.ศ. 1373 พัฒนามาจากอักษรวัตเตศุถุ ซึ่งมาจากอักษรพราหมีอีกต่อหนึ่ง เนื่องจากรูปแบบของอักษรมลยาฬัมไม่เหมาะกับการพิมพ์ จึงมีการปรับรูปแบบให้ง่ายเข้าในช่วง พ.ศ. 2513 - 2532

ภาษามลยาฬัมที่ใช้โดยชาวมุสลิมในมาเลเซียสิงคโปร์ และรัฐเกรละในอินเดียเขียนด้วยอักษรอาหรับ

## พยัญชนะ
การถอดเป็นอักษรไทยตามรูป ใช้กับภาษาที่จัดพยัญชนะวรรคตามแบบภาษาบาลี, ภาษาสันสกฤตเท่านั้นดูเพิ่มที่พยัญชนะวรรค

## สระ
### [[สระลอย]]
**അ** = อะ (a), **ആ** = อา (aa), **ഇ **= อิ (i), **ഈ** = อี (ii), **ഉ** = อุ (u), **ഊ** = อู (uu), **എ** = เอะ (short e), **ഏ** = เอ (ee), **ഐ**= ไอ (ai), **ഒ** = โอะ (short o), **ഓ** = โอ (oo), **ഔ** = เอา (au), **ഋ** = ฤ (vocalic r), **ൠ** = ฤๅ (vocalic rr), **ഌ** = ฦ (vocalic l), **ൡ** =ฦๅ (vocalic ll)
### [[สระจม]]
**ക** = ka, **കാ** = kaa, **കി** = ki, **കീ**= kii, **കു** = ku, **കൂ** = kuu, **കെ** = Ke, **കേ** = kee, **കൈ** = kai, **കൊ** = ko, **കോ** = koo, **കൌ** = kau, **കൃ** = kr, **കൄ** = krr,

## ตัวเลข

## อักษรมลยาฬัมในคอมพิวเตอร์
สำหรับผู้ใช้วินโดวส์เอ็กซ์พี (Window XP) สามารถอ่านอักษรมลยาฬัม หรือพิมพ์ข้อความสั้น ๆ ด้วยโปรแกรม Character Map ฟอนต์ kartika

## อ้างอิง

* อักษรมลยาฬัม

มลยาฬัม
ม
หมวดหมู่:อักษรในตระกูลอักษรพราหมี
แคว้นมคธ

**ราชอาณาจักรมคธ** ถือเป็นอาณาจักรที่มีอำนาจมากที่สุดในชมพูทวีป ปกครองด้วยระบอบสมบูรณายาสิทธิราชย์ ถือกำเนิดขึ้นไล่เลี่ยกับการกำเนิดของมหาชนบท 16 แคว้น มีเมืองหลวงครั้งแรกชื่อราชคฤห์ ต่อมาพระเจ้าอชาตศัตรูจึงย้ายเมืองหลวงไปยังปาฏลีบุตร (ปัฏนา) ริมฝั่งแม่น้ำคงคา มคธได้ผ่านการรัฐประหารเปลี่ยนแปลงขั้วอำนาจมาหลายครั้ง ไม่ว่าจะมาจากอำมาตย์สุสุนาค มหาโจรนันทะ จันทรคุปต์ พราหมณ์ปุษยมิตร ฯลฯ  แคว้นมคธได้สิ้นสุดลงในปี พ.ศ. 516 กลายเป็นส่วนหนึ่งของอาณาจักรสาตวหนะ ต่อมาประมาณปลายพุทธศตวรรษที่ 9 ราชอาณาจักรมคธก็ฟื้นคืนชีพอีกครั้งในนามของราชวงศ์คุปตะ อันเป็นยุคคลาสสิกของอินเดีย ราชอาณาจักรมคธในยุคนี้ก็อยู่สืบต่อมา แต่มิใช่ศูนย์อำนาจอีกหลังคุปตะล่มสลาย จนกองทัพมุสลิมเติร์กเข้ายึดอินเดียเหนือได้ทั้งหมด จึงเป็นจุดสิ้นสุดที่แท้จริงของราชอาณาจักรมคธ

## รายพระนามกษัตริย์แห่งแคว้นมคธ
กษัตริย์แห่งแคว้นมคธเท่าที่มีหลักฐานแน่นอน แบ่งออกเป็น 7 ราชวงศ์ ดังนี้

### ราชวงศ์หารยังกะ
# พระเจ้าภัตติยะ
# พระเจ้าพิมพิสาร
# พระเจ้าอชาตศัตรู
# พระเจ้าอุทัยภัทร
# พระเจ้าอนุรุทธะ
# พระเจ้ามุณฑกะ
# พระเจ้านาคทาสกะ

การสิ้นสุดของราชวงศ์หารยังกะ เกิดจากอำมาตย์สุสุนาคเห็นว่า ราชวงศ์หารยังกะเป็นราชวงศ์ปิตุฆาตโดยตลอด จึงทำรัฐประหารเพื่อมิให้เป็นเสนียดแก่อาณาจักรอีก

### ราชวงศ์ศิศุนาค
ตั้งโดยขุนนางชื่อศิศุนาค
# พระเจ้าศิศุนาค
# พระเจ้ากาฬาโศก
# พระเจ้าภัทรเสนและพระอนุชา (ปกครองปาฏลีบุตรแบบคณะ)
# พระเจ้าโกรันทวรรณะ
# พระเจ้ามังคุระ
# พระเจ้าสารวันชหะ
# พระเจ้าชลิกะ
# พระเจ้าอุภกะ
# พระเจ้าสัญชัย
# พระเจ้าโกรัพยะ
# พระเจ้านันทิวรรธนะ
# พระเจ้าปัญจมกะ
# พระเจ้ามหานันทิน

การสิ้นสุดของราชวงศ์ศิศุนาค เกิดจากมหาโจรนันทะทำรัฐประหาร

### ราชวงศ์นันทะ
ตั้งโดยมหาโจรชื่อนันทะ
# พระเจ้ามหาปัทมานันทะ
# พระเจ้าธนานันทะ

บางตำราบอกว่ายังมีต่ออีก  คือ
# พระเจ้ามหาปัทมานันทะ
# พระเจ้าอุครเสน
# พระเจ้าปัณฑุกะ
# พระเจ้าปัณฑุคติ
# พระเจ้าภูตปาละ
# พระเจ้าราษฏระปาละ
# พระเจ้าโควิศนกะ
# พระเจ้าทศสิทธกะ
# พระเจ้าไกวรรตะ
# พระเจ้าธนานันทะ

การสิ้นสุดของราชวงศ์นันทะ เกิดจากการทำรัฐประหารของจันทรคุปต์ ภายใต้การวางแผนของพราหมณ์จาณักยะ ซึ่งไม่พอใจราชสำนักปาฏลีบุตรในขณะนั้น

### ราชวงศ์เมารยะ
ตั้งโดยจันทรคุปต์
# พระเจ้าจันทรคุปต์
# พระเจ้าพินทุสาร
# พระเจ้าอโศกมหาราช
# พระเจ้าทศรถเมารยะ
# พระเจ้าสัมประติ
# พระเจ้าศาลิศุกะ
# พระเจ้าเทววรรมัน
# พระเจ้าศตธันวัน
# พระเจ้าพฤหัทรถ

การสิ้นสุดของราชวงศ์เมาริยะ มาจากการทำรัฐประหารของพราหมณ์ปุษยมิตร ซึ่งนับเป็นผลกระทบจากนโยบายของพระเจ้าอโศกมหาราชที่ส่งผลกระทบต่อพราหมณ์โดยตรง เมื่อราชวงศ์อ่อนแอ กลุ่มอำนาจพราหมณ์จึงเข้าทำรัฐประหาร และกวาดล้างพระพุทธศาสนาในมคธครั้งใหญ่ในเวลาต่อมา

### ราชวงศ์ศุงคะ
ตั้งโดยพราหมณ์ชื่อปุษยมิตร ศุงคะ
# พระเจ้าปุษยมิตร
# พระเจ้าอัคนิมิตร
# พระเจ้าวสุชเยษฐา
# พระเจ้าวสุมิตร
# พระเจ้าภัทรกะ
# พระเจ้าปุลินทกะ
# พระเจ้าโฆษวสุ
# พระเจ้าวัชรมิตร
# พระเจ้าภคภัทระ
# พระเจ้าเทวภูติ

### ราชวงศ์กานวะ
# พระเจ้าวาสุเทวะ
# พระเจ้าภูมิมิตร
# พระเจ้านารายณะ
# พระเจ้าสุศารมัน

หลังจากนั้น ปี พ.ศ. 516 พระเจ้าศรีมุขะแห่งสาตวาหนะยึดแคว้นมคธได้เป็นอันว่าแคว้นมคธได้ล่มสลายลงเป็นครั้งแรก ก่อนจะฟื้นอีกครั้งในราชวงศ์คุปตะ

## อ้างอิง

* 

หมวดหมู่:ยุคเหล็ก
หมวดหมู่:เมืองสำคัญทางศาสนาพุทธ
หมวดหมู่:อินเดียโบราณ
หมวดหมู่:คำศัพท์ศาสนาพุทธ
หมวดหมู่:รัฐพิหาร
หมวดหมู่:มหาชนบท
ม
กุมารทอง ป.ปลื้มกมล

**กุมารทอง ป.ปลื้มกมล** เป็นชาวจังหวัดบุรีรัมย์ และเป็นพี่ชายของเวทย์ ศักดิ์เมืองแกลง เกิดเมื่อ 16 ธันวาคม พ.ศ. 2516 สถิติการชก 26 ครั้ง ชนะ 15 (น็อค 11) เสมอ 1 แพ้ 10

## เกียรติประวัติ
;แชมป์ประเทศไทยรุ่นแบนตัมเวท
* ชิง 13 ธันวาคม 2547 ชนะน็อค ยก 8 พรชัย ศิษย์พระพรหม 
* สละแชมป์

;แชมป์ OPBF รุ่นแบนตัมเวท (2548)
* ชิง, 16 ก.ค. 2548 ชนะคะแนน จุน โทริอูมิ () ที่ โตเกียว
* เสียแชมป์ 19 พ.ย. 2548 แพ้คะแนน มัลคอร์ม ทูนาเกา () ที่ โตเกียว

;แชมป์ประเทศไทยรุ่นจูเนียร์เฟเธอร์เวท
* ชิง 9 สิงหาคม 2550 ชนะน็อค ยก 5 ทองไท ราชานนท์

## อ้างอิง

* สถิติการชก boxrec.com 

หมวดหมู่:นักมวยสากลชาวไทยรุ่นแบนตัมเวท
หมวดหมู่:นักมวยจากจังหวัดบุรีรัมย์
หมวดหมู่:แชมป์ OPBF
วันมีโชค สิงห์วังชา

**วันมีโชค สิงห์วังชา** เป็นชาวจังหวัดขอนแก่น เกิดเมื่อ 13 ธันวาคม พ.ศ. 2519 สถิติการชก 22 ครั้ง ชนะ 16 (น็อค 11) แพ้ 6
	
## เกียรติประวัติ
* แชมป์ประเทศไทยรุ่นฟลายเวท
** ชิง 10 พฤศจิกายน 2547 ชนะน็อค ยก 3 พนมเดช อ.ยุทธนากร
** สละแชมป์
* แชมป์ OPBF รุ่นฟลายเวท (2548)
** ชิง, 29 มิ.ย. 2548 ชนะคะแนน โนริยูกิ อินาโมโต้ () ที่ มหาวิทยาลัยเทคโนโลยีมหานคร
** เสียแชมป์ 21 ส.ค. 2548 แพ้น็อค โกกิ คาเมดะ (ญี่ปุ่น) ยก 3 ที่ คามากาซากิ
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชีย แปซิฟิค รุ่นฟลายเวท เมื่อ 4 สิงหาคม 2550 แพ้น็อค ยก 1 เดรียน ฟรานซิสโก () ที่ มะนิลา

## อ้างอิง
* สถิติ

หมวดหมู่:นักมวยสากลชาวไทยรุ่นฟลายเวท
หมวดหมู่:นักมวยจากจังหวัดขอนแก่น
หมวดหมู่:แชมป์ OPBF
เวทย์ ศักดิ์เมืองแกลง

**เวทย์ ศักดิ์เมืองแกลง** หรือนายฝอยจัน ประเวศน์ เป็นชาวจังหวัดบุรีรัมย์และเป็นน้องชายของกุมารทอง ป.ปลื้มกมล เกิดเมื่อ  6 กรกฎาคม พ.ศ. 2519สถิติการชก 84 ครั้ง ชนะ 78 (น็อค 46) แพ้ 6 

## เกียรติประวัติ
* แชมป์ประเทศไทยรุ่นแบนตัมเวท
** ชิง 20 สิงหาคม 2540 ชนะน็อค แสน ศิษย์นฤพนธ์ ยก 4
** สละแชมป์
* แชมป์ ABC รุ่นซูเปอร์แบนตัมเวท  (2544 - 2546)
** ชิง19 กันยายน 2544 ชนะน็อค ยก 5 สตีเวน โตเกลัง () ที่ เวทีมวยช่อง 7 สี
** ป้องกันแชมป์ครั้งที่ 1, 21 พฤศจิกายน 2544 ชนะน็อค ยก 2 โมฮัมมัด นูร์ฮูดา (อินโดนีเซีย) ที่ ห้างเดอะมอลล์ งามวงศ์วาน
** ก.พ. 2548  ถูกปลด
* แชมป์ประเทศไทยรุ่นซูเปอร์แบนตั้มเวท
** ชิง 3 สิงหาคม 2545 ชนะคะแนน วิชิต ชูวัฒนะ
** ป้องกันแชมป์ครั้งที่ 1, 18 มีนาคม 2547 ชนะน็อค ธนเทพ ศิษย์เส่ย ยก 1
** สละแชมป์
* แชมป์ OPBF รุ่นซูเปอร์แบนตั้มเวท (2548 - )
** ชิง, 26 มิ.ย. 2548 ชนะน็อค ยก 3 มาซากาซุ ซูงาวาระ () ที่นาโงยะ
** ป้องกันแชมป์ครั้งที่ 1, 9 ตุลาคม 2548 ชนะคะแนน ยาซูโอะ คูนิมิ (ญี่ปุ่น) ที่ ญี่ปุ่น
** ป้องกันแชมป์ครั้งที่ 2, 31 สิงหาคม 2549 ชนะคะแนน ยูกิ ซากาโมโตะ (ญี่ปุ่น) ที่ ญี่ปุ่น
** ป้องกันแชมป์ครั้งที่ 3, 1 เมษายน 2550 ชนะคะแนน ฟูตะ นากาฮิชิ (ญี่ปุ่น) ที่, ญี่ปุ่น
** ป้องกันแชมป์ครั้งที่ 4, 4 มิถุนายน 2550 ชนะคะแนน เคียวเฮ ทามาโกชิ (ญี่ปุ่น) ที่โคเบะ, ญี่ปุ่น
** ป้องกันแชมป์ครั้งที่ 5, 5 กันยายน 2551 ชนะคะแนน จูน ทาลาเป้ () ที่ จ.อุดรธานี
** เสียแชมป์ 11 มกราคม 2552 แพ้คะแนน รอลลี่ มัตสุชิตะ (ญี่ปุ่น) ที่ ญี่ปุ่น 
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นเฟเธอร์เวท WBC เมื่อ 23 มิ.ย. 2543 แพ้คะแนน กูติ เอสปาดัส ยูนิออร์ () ที่เม็กซิโก
** ชิงแชมป์เงารุ่นซูเปอร์แบนตัมเวท WBC เมื่อ 28 เม.ย. 2544 แพ้น็อค ยก 6 แมนนี ปาเกียว () ที่ ดาเวา

## อ้างอิง
* สถิติการชก

หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:นักมวยสากลชาวไทยรุ่นเฟเธอร์เวท
หมวดหมู่:นักมวยจากจังหวัดบุรีรัมย์
หมวดหมู่:แชมป์ OPBF
หมวดหมู่:แชมป์ ABCO
หิมพานต์ (กัณฑ์)

**หิมพานต์** เป็นชื่อกัณฑ์ที่ 2 แห่งเทศน์มหาชาติ จาก 13 กัณฑ์คือ ทศพร หิมพานต์ ทานกัณฑ์ วนประเวศน์ ชูชก จุลพน มหาพน กุมาร มัทรี สักกบรรพ มหาราช ฉกษัตริย์ นครกัณฑ์

กัณฑ์หิมพานต์มีเนื้อหาเริ่มแต่พระเวสสันดรประสูติ อภิเสกสมรสกับนางมัทรี มีพระโอรสธิดาสองพระองค์คือชาลีกับกัณหา ตอนหลังถูกชาวเมืองขับไล่ให้ไปอยู่ป่าด้วยข้อหาพระราชทานช้างเผือกคู่บ้าคู่เมืองให้แก่ชาว *กลิงครัฐ* พระนางมัทรีจึงขอติดตามไปด้วย พร้อมทั้งพรรณาธรรมชาติในป่าหิมพานต์ให้พระเวสสันดรทรงทราบโดยละเอียด

กัณฑ์หิมพานต์มีความยาวของเนื้อหา จำนวน 134 คาถา จากทั้งหมด 1,000 คาถา

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หิมพานต์
หมวดหมู่:คำศัพท์ศาสนาพุทธ
คมฤทธิ์ 3เคแบตเตอรี่

**คมฤทธิ์ 3เคแบตเตอรี่** หรือ **ภูริทัต ช้อกิ่ง** เป็นชาวจังหวัดลพบุรี เป็นน้องชายของ ยอดชิงชัย ศรทองยิม อดีตแชมป์โลกรุ่นฟลายเวท WBU สถิติการชก 18 ครั้ง ชนะ 15 (น็อค 11) แพ้ 3
## ประวัติ
คมฤทธิ์ขึ้นชกมวยสากลอาชีพครั้งแรกเมื่อ 28 มีนาคม พ.ศ. 2545 ชนะน็อค รอย ทาราโซนา ยก 2 และขึ้นชกครั้งที่ 4 ก็ได้ชิงแชมป์ PABA รุ่นฟลายเวทที่ว่าง เมื่อ พ.ศ. 2546 ชนะน็อค วอน จองโฮ ได้แชมป์มาครอง ป้องกันแชมป์ได้ 2 ครั้งก็สละแชมป์ ขึ้นไปชิงแชมป์ PABA รุ่นซูเปอร์ฟลายเวทที่ว่าง เมื่อ 29 พฤษภาคม พ.ศ. 2546 ชนะน็อค อับเบย์ มนีซี ยก 4 ได้แชมป์มาครอง ป้องกันตำแหน่งได้ 3 ครั้ง ก็เสียแชมป์ให้กิลเบอร์โต กอนซาเลซ เมื่อ พ.ศ. 2547

หลังจากได้แชมป์แล้ว กิลเบอร์โต กอนซาเลซได้สละตำแหน่งไป คมฤทธิ์จึงได้ชิงแชมป์ที่ว่างอีกครั้งเมื่อ 31 สิงหาคม พ.ศ. 2547 ชนะคะแนน อีริก บาร์เซโลนา ป้องกันตำแหน่งได้อีก 3 ครั้ง ก็มาแพ้น็อค แอนโทนี มาเทียส ยก 4 เสียแชมป์ไปอย่างพลิกความคาดหมายเมื่อ พ.ศ. 2548 หลังจากเสียแชมป์ คมฤทธิ์ได้แขวนนวมไป โดยมีหวนกลับมาชกอีกใน พ.ศ. 2550 และ 2553 ปีละครั้ง โดยเป็นการเดินทางไปชกที่ฟิลิปปินส์ และชกแพ้ทั้งสองครั้ง จากนั้น คมฤทธิ์ไม่ได้ขึ้นชกมวยสากลอาชีพอีกเลย
## เกียรติประวัติ
;แชมป์ PABA รุ่นฟลายเวท (2545 - 2546)
* ชิง 24 กันยายน 2545 ชนะน็อค วอน จองโฮ (เกาหลีใต้) ยก 7 ที่ จ.นนทบุรี
* ป้องกันแชมป์ครั้งที่ 1, 10 มกราคม 2546 ชนะน็อค เมลวิน มากราโม (ฟิลิปปินส์) ยก 5
* ป้องกันแชมป์ครั้งที่ 2, 21 มีนาคม 2546 ชนะน็อค โรเซลิโต คัมปาน่า (ฟิลิปปินส์) ยก 3 ที่ ป.กุ้งเผา อุดมสุข
* เมษายน 2546 สละแชมป์
;แชมป์ PABA รุ่นซูเปอร์ฟลายเวท (2546 - 2547)
* ชิง 29 พฤษภาคม 2546 ชนะน็อค แอบเบ้ ไมซี่ (แอฟริกาใต้) ยก 4 ที่ จ.สมุทรสาคร
* ป้องกันแชมป์ครั้งที่ 1, 22 กรกฎาคม 2546 ชนะคะแนน อีริค บาร์เซโลนา (ฟิลิปปินส์) ที่ จ.ราชบุรี
* ป้องกันแชมป์ครั้งที่ 2, 29 กันยายน 2546 ชนะน็อค เชอร์วิน ปาโร (ฟิลิปปินส์) ยก 5 ที่กรุงเทพการประมูลรถยนต์ กรุงเทพมหานคร
* ป้องกันแชมป์ครั้งที่ 3, 21 พฤศจิกายน 2546 ชนะน็อค เยลซิน เจลลาวูฟ (คาซัคสถาน) ยก 5 ที่ จ.อุทัยธานี
* เสียแชมป์, 6 เมษายน 2547 แพ้น็อค กิลเบอร์โต กอนซาเลซ (เวเนซุเอลา) ยก 5 ที่ จ.อุตรดิตถ์
;แชมป์ PABA รุ่นซูเปอร์ฟลายเวท (2547 - 2548)
* ชิง, 31 สิงหาคม 2547 ชนะคะแนน อีริค บาร์เซโลนาร์ (ฟิลิปปินส์) ที่ จ.อ่างทอง
* ป้องกันแชมป์ครั้งที่ 1, 11 ตุลาคม 2547 ชนะน็อค จอห์น เวย์ วีราโน่ (ฟิลิปปินส์) ยก 6 ที่ จ.ยะลา
* ป้องกันแชมป์ครั้งที่ 2, 7 ธันวาคม 2547 ชนะคะแนน จูน ทาลาเป้ (ฟิลิปปินส์) ที่ บางขุนเทียน กทม.
* ป้องกันแชมป์ครั้งที่ 3, 24 กุมภาพันธ์ 2548 ชนะน็อค คริส เบสมาโนส (ฟิลิปปินส์) ยก 1 ที่ จ.ราชบุรี
* เสียแชมป์, 19 เมษายน 2548 แพ้น็อค แอนโทนี่ มาร์เทียส (แทนซาเนีย) ยก 4 ที่ จ.นนทบุรี

## อ้างอิง
* สถิติการชก

หมวดหมู่:นักมวยสากลชาวไทยรุ่นฟลายเวท
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:แชมป์ PABA
หมวดหมู่:นักมวยจากจังหวัดลพบุรี
ซินตึ๊ง เกียรติบุษบา

**ซินตึ๊ง เกียรติบุษบา** ชื่อจริง **ธวัช คำสม** (เกิด 18 กุมภาพันธ์ พ.ศ. 2521) เป็นชาวจังหวัดแม่ฮ่องสอน สถิติการชก 18 ครั้ง ชนะ 11 (น็อค 10) แพ้ 7

## เกียรติประวัติ
* แชมป์ PABA รุ่นเวลเตอร์เวท (2547–2548)
** ชิง, 27 มีนาคม พ.ศ. 2547 ชนะน็อค ฮวาน ยอง ปาร์ค (เกาหลีใต้) ยก 3 ที่ โซล เกาหลีใต้
** ป้องกันแชมป์ครั้งที่ 1, 6 กันยายน พ.ศ. 2547 ชนะน็อค วัฒน์ ว.วุฒินันท์ ยก 9 ที่ เวทีราชดำเนิน
** มีนาคา พ.ศ. 2548 ถูกปลด
* แชมป์ประเทศไทยรุ่นเวลเตอร์เวท (2548–2549)
** ชิง, 3 มีนาคม พ.ศ. 2548 ชนะน็อค วัฒน์ ว.วุฒินันท์ ยก 2 
* แชมป์ ABC รุ่นเวลเตอร์เวท (2549)
** ชิง, 15 เมษายน พ.ศ. 2549 ชนะน็อค ฮวง ยัน เชา ยก 6 ที่ จีน
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นไลท์มิดเดิลเวท 4 พฤษภาคม พ.ศ. 2551 แพ้น็อค ดาเนียล ดอว์สัน ยก 8 ที่ ออสเตรเลีย
** ชิงแชมป์ ABC รุ่นไลท์มิดเดิลเวท 31 กรกฎาคม พ.ศ. 2551 แพ้น็อค เซอร์ซาฮาน ฮูซานอฟ (รัสเซีย) ยก 3 ที่ รัสเซีย

## อ้างอิง
* สถิติการชก boxrec.com

หมวดหมู่:นักมวยสากลชาวไทยรุ่นเวลเตอร์เวท
หมวดหมู่:บุคคลจากอำเภอปาย
หมวดหมู่:บุคคลจากจังหวัดแม่ฮ่องสอน
กบิลพัสดุ์

**กบิลพัสดุ์** (, *กปิลวัตถุ*) หรือ **กปิลวัสตุ** (, *กปิลวัสตุ*) เป็นนครโบราณในอนุทวีปอินเดีย ราชธานีของชนเผ่าแคว้นสักกะ ตามพุทธประวัติอธิบายว่า เป็นเมืองที่พระเจ้าสุทโธทนะกับพระนางสิริมหามายา เคยประทับอยู่ และพระโคตมพุทธเจ้าทรงพำนักอยู่จนกระทั่งเสด็จออกผนวชเมื่อพระชนมายุ 29 พรรษา

คัมภีร์ของพุทธเช่นพระบาลีปิฎกระบุว่ากบิลพัสดุ์เป็นที่อยู่วัยเยาว์ของพระโคตมพุทธเจ้า เนื่องจากเป็นราชธานีของสักกะ ซึ่งพระเจ้าสุทโธทนะ พระบิดาเป็นเจ้าผู้ครองแคว้นนั้น พระโคตมพุทธเจ้าทรงอาศัยที่นี่จนถึงพระชนมายุ 29 พรรษา ข้อมูลบางแหล่งอ้างว่าชื่อของกบิลพัสดุ์ตั้งตามดาบสชื่อกบิลไว้เป็นอนุสรณ์

## การค้นหานครกบิลพัสดุ์
ในคริสต์ศตวรรษที่ 19 มีความพยายามค้นหานครกบิลพัสดุ์โดยใช้เอกสารของ Faxian และ เสวียนจั้ง ภิกษุจีนผู้ซึ่งเคยเดินทางมาที่กบิลพัสดุ์ในอดีต นักโบราณคดีบางส่วนระบุเมืองติราวลโกฏ ประเทศเนปาล และบางส่วนระบุเมือง ปิปรหวะ ประเทศอินเดีย เป็นเมืองกบิลพัสดุ์ ทั้งสองเมืองล้วนมีแหล่งโบราณคดีสถูปโบราณ

## อ้างอิง

หมวดหมู่:เมืองสำคัญทางศาสนาพุทธ
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:คำศัพท์ศาสนาพุทธ
หมวดหมู่:สถานที่เนื่องด้วยพระพุทธองค์
ประเวศน์ ปฐวิกรณ์ยิม

**ประเวศน์ สิงห์วังชา** หรือ **ณรงค์เวศน์ ขันต้น**  เป็นชาวจังหวัดตราด เกิดเมื่อ 13 มีนาคม พ.ศ. 2520 สถิติการชก 34 ครั้ง ชนะ 30 (น็อค 18) เสมอ 2 แพ้ 2

## ชื่อนักมวยอื่นๆ
* ประเวศน์ ศักดิ์เมืองแกลง
* ประเวศน์ ปฐวิกรณ์ยิม

## เกียรติประวัติ
* แชมป์ประเทศไทยรุ่นซูเปอร์เฟเธอร์เวท
** ชิง 24 กันยายน 2540 ชนะคะแนน สุดสาคร เกียรติ ธ.บ.อุบล
** ป้องกันแชมป์ครั้งที่ 1, ตุลาคม 2543 ชนะน็อค มหาสมุทร เกียรติปากพนัง ยก ?
** สละแชมป์
* แชมป์ PABA รุ่นไลท์เวท (2543 - 2548)
** ชิง 27 พฤศจิกายน 2542 ชนะคะแนน แอนโดโน่ จายาเตียร์ตา () ที่ บาตาม
** ป้องกันแชมป์ครั้งที่ 1, 3 เมษายน 2543 เสมอกับ อาคูมัด นันดา (อินโดนีเซีย)  ที่ อินโดนีเซีย
** ป้องกันแชมป์ครั้งที่ 2, 4 พฤษภาคม 2544 ชนะคะแนน เดนนิส ลอเรนเต้ () ที่ห้างเดอะมอลล์ งามวงศ์วาน
** ป้องกันแชมป์ครั้งที่ 3, 13 กรกฎาคม 2544 ชนะคะแนน ปีเตอร์ คาปัว (อินโดนีเซีย) ที่ห้างเดอะมอลล์ งามวงศ์วาน
** ป้องกันแชมป์ครั้งที่ 4, 31 สิงหาคม 2544 ชนะน็อค ยก 4 แฮงกี้ โทเปียส (อินโดนีเซีย) ที่ ห้างเดอะมอลล์ งามวงศ์วาน
** ป้องกันแชมป์ครั้งที่ 5, 25 เมษายน 2545 ชนะคะแนน เฟอร์ดินาน (อินโดนีเซีย) ที่ อินโดนีเซีย
** ป้องกันแชมป์ครั้งที่ 6, 18 สิงหาคม 2545 ชนะน็อค ยก 2 อาเหม็ด เอ็มมี่มานอฟ () ที่ เวทีมวยราชดำเนิน
** ป้องกันแชมป์ครั้งที่ 7, 13 ธันวาคม 2545 ชนะน็อค ยก 2 จูนจูน เดอราดีโน่ (ฟิลิปปินส์) ที่ จ.นครสวรรค์
** ป้องกันแชมป์ครั้งที่ 8, 7 มีนาคม 2546 ชนะน็อค ยก 2 เดดี้ สุวันดาน่า (อินโดนีเซีย) ที่ จ.นครสวรรค์
** ป้องกันแชมป์ครั้งที่ 9, 23 เมษายน 2546 ชนะน็อค ยก 6 เจอรัล ดิกส์ () ที่ โรงเรียนสาธิต มหาวิทยาลัยรามคำแหง
** ป้องกันแชมป์ครั้งที่ 10, 8 สิงหาคม 2546 ชนะน็อค ยก 7 คิล คีโอ () ที่ จ.นครราชสีมา
** ป้องกันแชมป์ครั้งที่ 11, 18 กุมภาพันธ์ 2547 ชนะน็อค ยก 6 โซเล่ห์ ซุนดาวา (อินโดนีเซีย) ที่ จ.ตาก 
** ป้องกันแชมป์ครั้งที่ 12, 26 เมษายน 2547 ชนะน็อค ยก 4 มอนเต้ คาร์ลอส (ฟิลิปปินส์) ที่ จ.นนทบุรี
** ป้องกันแชมป์ครั้งที่ 13, 21 กรกฎาคม 2547 ชนะคะแนน เฟอร์นันโด มอลทิญญา (ฟิลิปปินส์) ที่ จ. นครราชสีมา
** สละแชมป์ มิ.ย. 2548 
* แชมป์เงา WBC รุ่นซูเปอร์ไลท์เวท
** ชิง 16 เมษายน 2552 ชนะคะแนน เฮรี่ อันดริยันโต (อินโดนีเซีย) ที่ สวนสาธารณะโผน กิ่งเพชร จังหวัดประจวบคีรีขันธ์
** ป้องกันแชมป์ครั้งที่ 1,25 สิงหาคม 2552 ชนะทีเคโอยก 3 สตีวี ออนเกน เฟอร์ดิเนียส (อินโดนีเซีย) ที่ จังหวัดเลย
** ป้องกันแชมป์ครั้งที่ 2,12 กุมภาพันธ์ 2553 ชนะน็อคยก 5 อูเซไบโอ บารวต (ฟิลิปปินส์) ที่ จังหวัดนนทบุรี
** ป้องกันแชมป์ครั้งที่ 3,9 ธันวาคม 2553ชนะคะแนน แดน นาซารีโน จูเนียร์ (ฟิลิปปินส์) ที่ หมู่บ้านมายแอร์พอร์ต
** ป้องกันแชมป์ครั้งที่ 4,14 ตุลาคม 2554 ชนะคะแนน โคสุเกะ อิวาชิตะ () ที่ ตลาดใหม่ปัฐวิกรณ์
** ป้องกันแชมป์ครั้งที่ 5,9 มีนาคม 2555 ชนะคะแนน เอ็ดการ์ คาร์บินจัน (ฟิลิปปินส์) ที่ จังหวัดนครราชสีมา
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นไลท์เวท เมื่อ 11 พฤษภาคม 2550 เสมอกับ โฆเซ กอตโต () ที่ โคลิซิโอ แองเจิล โซลโล เอสปราดา
** ชิงแชมป์โลก WBA รุ่นไลท์เวท เมื่อ 29 ธันวาคม 2550 แพ้คะแนน โฆเซ อัลฟาโร่ () ที่ Seidensticker Halle, Bielefeld, Nordrhein-Westfalen เยอรมนี

## อ้างอิง
* สถิติการชก

หมวดหมู่:นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
หมวดหมู่:นักมวยสากลชาวไทยรุ่นไลท์เวท
หมวดหมู่:นักมวยสากลชาวไทยรุ่นซูเปอร์ไลท์เวท
หมวดหมู่:นักกีฬาจากจังหวัดตราด
หมวดหมู่:แชมป์ PABA
หมวดหมู่:แชมป์เงา WBC
สักกะ

**ศากยะ** ( *ศากฺย*) หรือ **สักกะ** () เป็นราชสกุลและเชื้อชาติหนึ่งซึ่งสืบเชื้อสายมาจากอิกษวากุ บรรพชนของตระกูลนี้ได้สร้างและครองกรุงกบิลพัสดุ์ พระโคตมพุทธเจ้าก็มาจากราชสกุลนี้ และเรียกแคว้นของชาวศากยะว่า**สักกชนบท**

## อ้างอิง

### บรรณานุกรม
* 

## แหล่งข้อมูลอื่น
* 

หมวดหมู่:เชื้อชาติ
หมวดหมู่:คำศัพท์ศาสนาพุทธ
ชุดตัวอักษรอาร์มีเนีย

**ชุดตัวอักษรอาร์มีเนีย** ใช้เขียนภาษาอาร์มีเนีย แมสรอป มัชตอทส์ เป็นผู้ประดิษฐ์ในช่วง พ.ศ. 947–949 ต้นแบบของอักษรอาร์มีเนียมีหลายชนิด เช่น อักษรเปอร์เซียกลาง อักษรซีรีแอก และอักษรฟินิเชีย ในระหว่าง พ.ศ. 2300–2493 มีหนังสือกว่า 2,000 เล่มที่เขียนด้วยภาษาตุรกีและใช้อักษรอาร์มีเนีย และยังใช้เขียนภาษานอกกลุ่มอาร์มีเนีย เช่นภาษาตุรกีออตโตมันด้วย ชุดตัวอักษรนี้มี 2 แบบคือแบบตะวันตกและแบบตะวันออก ทั้ง 2 แบบมีรูปอักษรเหมือนกันแต่การออกเสียงต่างกัน

## ยูนิโคด
อักษรอาร์มีเนียมีช่วงหลักอยู่ที่ U+0530-U+058F และมีรูปแบบอักษรรวมอีกห้าตัวที่ U+FB13-U+FB17

## อ้างอิง
* Omniglot - Armenian

## แหล่งข้อมูลอื่น
* Virtual Armenian Keyboard freeware

อาร์มีเนีย
หมวดหมู่:มรดกภูมิปัญญาทางวัฒนธรรมของมนุษยชาติ
ชนพื้นเมืองในทวีปอเมริกา

[330px|thumb|330px|thumb|ภาพวาดของ[ชนกลุ่มน้อยหลากหลายกลุ่มในอเมริกา ก่อนยุคศตวรรษที่ 20]]
thumb|ชาวอินเดียนแดง

**ชนพื้นเมืองในทวีปอเมริกา** หรือ **อินเดียนแดง** หรือ **ชนพื้นเมืองชาวอเมริกัน** () เป็นกลุ่มคนที่อาศัยในทวีปอเมริกามานานก่อนที่ชาวยุโรปจะเข้ามาอพยพย้ายถิ่นฐานมาตั้งรกราก ในอดีตได้มีสงครามเกิดขึ้นมากมายในทวีปอเมริกาเหนือและอเมริกาใต้ ในการแย่งชิงดินแดน การต่อสู้ รวมถึงการค้าที่เกิดขึ้นระหว่างชาวยุโรป กับชาวอินเดียนแดง 

บรรพบุรุษของชนพื้นเมืองอเมริกันสมัยใหม่มาถึงทวีปอเมริกา ตั้งแต่ 15,000 ปีก่อนที่ชาวยุโรปจะค้นพบ มีการสันนิษฐานว่าอาจจะอพยพมาจากทวีปเอเชียผ่านช่องแคบเบริง โดยมีการพัฒนาการทางสังคมและวัฒนธรรมที่หลากหลายในเวลาต่อมา ชนพื้นเมืองอเมริกันได้รับผลกระทบอย่างมากจากการทำให้เป็นอาณานิคมของยุโรปในทวีปอเมริกา ซึ่งเริ่มต้นในปี ค.ศ. 1492 และทำให้ประชากรลดลงอย่างมากเนื่องจากโรคที่ถูกแพร่จากชาวยุโรป สงครามการยึดดินแดนและการตกเป็นทาส หลังจากการก่อตั้งของสหรัฐอเมริกาอเมริกันพื้นเมืองจำนวนมากต้องเสียชีวิตจากสงครามและเกิดสนธิสัญญาที่ไม่เป็นธรรมส่งผลให้พวกเขายังคงได้รับความทุกข์ทรมานจากการเลือกปฏิบัตินโยบายของรัฐบาลในศตวรรษที่ 20 ตั้งแต่ทศวรรษ 1960 ขบวนการกำหนดวิถีชีวิตของชนพื้นเมืองอเมริกันส่งผลให้เกิดการเปลี่ยนแปลงในชีวิตของชนพื้นเมืองอเมริกัน แม้ว่ายังคงมีปัญหามากมายที่ชนพื้นเมืองอเมริกันต้องเผชิญอยู่ ปัจจุบันมีชาวอเมริกันพื้นเมืองมากกว่าห้าล้านคนในสหรัฐอเมริกา 78% ที่อาศัยอยู่นอกเขตสงวน

ในครั้งแรกเมื่อสหรัฐอเมริกาถูกก่อตั้ง ชนเผ่าพื้นเมืองอเมริกันที่อาศัยอยู่โดยทั่วไปถูกยอมรับเป็นรัฐกึ่งอิสระ โดยพวกเขาจะอาศัยอยู่ในชุมชนที่แยกต่างหากจากการตั้งถิ่นฐานของชาวอังกฤษ โดยมีรัฐบาลสหพันธรัฐลงนามในสนธิสัญญาระหว่างกันในระดับรัฐบาล จนกระทั่งเกิดพระราชบัญญัติการจัดสรรพื้นที่ของชาวอินเดียนในปี 1871 การรับรู้ในฐานะที่เป็นรัฐอิสระสิ้นสุดลง และรัฐบาลเริ่มปฏิบัติต่อพวกเขาในฐานะ "ชนชาติที่ต้องพึ่งพาประเทศ" ภายใต้กฎหมายของรัฐบาลกลาง กฎหมายฉบับนี้ยังคงให้สิทธิอำนาจอธิปไตยของชนเผ่า ด้วยเหตุผลนี้เขตสงวนอินเดียนส่วนใหญ่ (แต่ไม่ใช่ทั้งหมด) ยังคงเป็นอิสระจากกฎหมายของรัฐและการกระทำใด ๆ ของพลเมืองในเขตหล่านี้ยังขึ้นอยู่กับศาลเผ่าและกฎหมายของรัฐเท่านั้น

พระราชบัญญัติสัญชาติอินเดียนในปี 1924 ได้มอบสัญชาติสหรัฐอเมริกาให้กับชาวอเมริกันพื้นเมืองทุกคนที่เกิดในสหรัฐอเมริกาซึ่งยังไม่ได้รับ "อินเดียนไม่ต้องเสียภาษี" เป็นที่ยอมรับโดยรัฐธรรมนูญของสหรัฐอเมริกาและอนุญาตให้ประชาชนลงคะแนนเสียงในการเลือกตั้งระดับรัฐและสหพันธรัฐและขยายการคุ้มครองการแก้ไขรัฐธรรมนูญที่สิบสี่ให้แก่ประชาชน "ภายใต้เขตอำนาจ" ของสหรัฐอเมริกา อย่างไรก็ตามบางรัฐยังคงปฏิเสธสิทธิการออกเสียงของชนพื้นเมืองอเมริกันเป็นเวลาหลายทศวรรษ การคุ้มครองสิทธิตามกฎหมายไม่ได้บังคับใช้กับรัฐบาลชนเผ่ายกเว้นข้อกฎหมายจากพรบ.สิทธิพลเมืองอินเดียน

คำว่าอินเดียนแดงนั้น ในภาษาอังกฤษใช้คำว่า Indian หรือ Native American โดยในอดีตได้ใช้คำว่า Red Indian แต่ได้เลิกใช้แล้วโดยถือว่าเป็นคำไม่สุภาพในการกล่าวถึง แบ่งออกเป็น 3 เผ่าใหญ่ ได้แก่ เผ่ามายา เผ่าแอซแทค และเผ่าอินคา

## ชนพื้นเมืองอเมริกันที่มีชื่อเสียง
* โพคาฮอนทัส
* ซิตติงบุล
* อะแพชี
* ไมเคิล คาร์บาฮาล
* เจอโรนิโม

## ดูเพิ่ม
* อะแพชี
* อินูอิต
* ชาวมายา
* ชาวเกชัว

## อ้างอิง

## แหล่งข้อมูลอื่น
* www.cowboythai.com
* ชนเผ่าอินเดียนแดง Abenaki  
* คติ-คำสอน-ปรัชญาชนเผ่าอินเดียนแดง 
* ชนเผ่าอินเดียนแดง Apache 
* ชนเผ่าอินเดียนแดง Sioux 


หมวดหมู่:กลุ่มชาติพันธุ์ในอเมริกา
อ
ตัน

**ตัน** () เป็นหน่วยวัดมวลที่ใช้ในระบบเมตริก ซึ่งเรียกได้อีกอย่างหนึ่งว่า **เมตริกตัน** ()  โดยมีค่าเท่ากับมวลขนาด 2,204.6 ปอนด์ หรือหากเรียกว่า *เมตริกตัน* ก็จะมีขนาดเท่ากับ 1,000 กิโลกรัม หรือ 1,000,000 กรัม

คำว่า "ตัน" (tonne) เมื่อใช้โดด ๆ จะใช้อ้างอิงถึงหน่วยวัดมวลในระบบเมตริก ซึ่งหมายถึง "ชอร์ตตัน" () ในหน่วยวัดอิมพีเรียล ซึ่งจะมีค่าน้อยกว่าหน่วย "ลองตัน" () ซึ่งเป็นขนาดมวลเท่ากับ 2,240 ปอนด์ 

## อ้างอิง

หมวดหมู่:หน่วยมวล
หมวดหมู่:หน่วยอังกฤษ
หุบเขามรณะ

thumb
**หุบเขามรณะ** () เป็นทะเลทรายอยู่ทางทิศตะวันตกเฉียงใต้ของสหรัฐอเมริกา บริเวณเขตแดนระหว่างรัฐแคลิฟอร์เนียกับรัฐเนวาดา เป็นสถานที่ที่มีอุณหภูมิถึง 49 องศาเซลเซียส และเป็นคล้ายกับเขาวงกต และแห้งแล้งทุรกันดาร แทบไม่มีฝนตกเลยในแต่ละปี หรือตกติดต่อกันถึง 1 เดือน และต่ำกว่าระดับน้ำทะเลถึง 86 เมตร

ในส่วนหนึ่งของหุบเขามรณะคือทะเลทรายโมฮาวี เต็มไปด้วยเกลือโซเดียมและบอแรกซ์ ความสำคัญทางธรณีวิทยาพบว่า หุบเขามีผิวหินเก่าแก่เป็นอย่างน้อย 1.7 พันล้านปี มีการแปรสภาพ จากทะเลโบราณตื้นเขิน เป็นตะกอนและการก่อตัวขึ้นของภูเขาไฟ ต่อมาเปลือกโลกดึงออกเป็นลุ่มน้ำและแห้งลง จนน้ำไหลซึมผ่านหายลงทะเลทรายท้ายที่สุดเกิด เบี่ยงเบนการพัดผ่านของกระแสลมจึงแห้งแล้งหนัก

## สภาพภูมิอากาศ

## อ้างอิง

## แหล่งข้อมูลอื่น

หมวดหมู่:ทะเลทรายในทวีปอเมริกาเหนือ
หมวดหมู่:จุดที่สุดในโลก
พุทธคยา

**โพธคยา** หรือชาวไทยนิยมเรียก **พุทธคยา** เป็นพื้นที่ทางศาสนาและสถานที่จาริกแสวงบุญที่มีความเกี่ยวเนื่องจากหมู่มหาโพธิวิหาร โพธคยาตั้งอยู่ในอำเภอคยา รัฐพิหาร ประเทศอินเดีย เป็นที่รู้จักในฐานะสถานที่ตรัสรู้ของพระโคตมพุทธเจ้า พระศาสดาของศาสนาพุทธ ภายใต้ต้นโพธิ์ นับตั้งแต่ในอดีต โพธคยาได้สถานะเป็นสถานที่ทางศาสนาต่อทั้งชาวฮินดูและชาวพุทธมาตลอด

สำหรับชาวพุทธ โพธคยาเป็นแหล่งจาริกแสวงบุญสำคัญสี่แห่ง (สังเวชนียสถาน) อีกสามแห่งได้แก่ กุสินารา, ลุมพินี และ สารนาถ ในปี 2002 มหาโพธิวิหารซึ่งตั้งอยู่ในเมืองโพธคยาได้รับสถานะเป็นแหล่งมรดกโลกของยูเนสโก

## อ้างอิง

## แหล่งข้อมูลอื่น

หมวดหมู่:พุทธคยา
หมวดหมู่:สังเวชนียสถาน
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:สถานที่เนื่องด้วยพระพุทธองค์
หมวดหมู่:ก่อตั้งในศตวรรษที่ 3 ก่อนคริสตกาล
หมวดหมู่:เมืองในรัฐพิหาร
หมวดหมู่:นครศักดิ์สิทธิ์
ออนซ์ (หน่วยมวล)

:*สำหรับ ออนซ์ ที่เป็นหน่วยวัดปริมาตร ดูที่ [[ออนซ์ (หน่วยปริมาตร)]]
*'ออนซ์** (ounce) สัญลักษณ์ **oz''' เป็นหน่วยวัดมวลในระบบอังกฤษ
* 1 ออนซ์ มีค่าเท่ากับ 
** 28.3415 กรัม 
** 437.5 เกรน
* 16 ออนซ์ เท่ากับ 1 ปอนด์
* ทองคำ 1 ออนซ์ เท่ากับ 31.104 กรัม 
คำว่า ออนซ์ ในสำเนียงอังกฤษอเมริกันจะอ่านว่า อาวซ์

หมวดหมู่:หน่วยมวล
หมวดหมู่:หน่วยอังกฤษ
สังเวช

**สังเวช** หมายถึงความรู้สึกเศร้าสลดหดหู่ต่อผู้ที่ได้รับทุกขเวทนาหรือต้องตายไป หรือต่อผู้ที่ตนเคารพนับถือซึ่งประพฤติตนไม่เหมาะสมเป็นต้น เช่น*เห็นผู้คนประสบอุบัติเหตุเครื่องบินตกแล้วสังเวช**พอรู้ข่าวว่าญาติผู้ใหญ่ของตนพัวพันคดีฉ้อราษฎร์บังหลวงก็สังเวช*

**สังเวช** ความสลดใจ, ความกระตุ้นให้คิด, ความรู้สึกเตือนสำนึก;

ในทางธรรม ความรู้สึกสลดใจที่ทำให้คิดได้ ทำให้จิตใจหันมานึกถึงสิ่งที่ดีงาม

เกิดความไม่ประมาท เพียรพยายามทำสิ่งที่เป็นกุศลต่อไป จึงจะเรียกว่า สังเวช

ความสลดใจ แล้วหงอยหรือหดหู่เสีย ไม่เรียกว่าเป็นความสังเวช

**สังเวช** อีกความหมายหนึ่ง หมายถึงความรู้สึกเตือนใจให้ระลึกถึง ให้คิดถึงคุณงามความดีของผู้ที่ตนเคารพนับถือ ทำให้จิตใจแช่มชื่นเบิกบาน อยากทำประโยชน์เหมือนเช่นผู้ที่ตนระลึกถึงนั้น

**สังเวช** ในความหมายหลังนี้ใช้อธิบายความหมายของคำว่า สังเวชนียสถาน

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548


หมวดหมู่:ศาสนาพุทธ
อุทยานแห่งชาติใต้ร่มเย็น

**อุทยานแห่งชาติใต้ร่มเย็น**มีพื้นที่ครอบคลุมท้องที่ อำเภอกาญจนดิษฐ์ อำเภอบ้านนาสาร และ อำเภอเวียงสระ จังหวัดสุราษฎร์ธานี 

สภาพป่าส่วนใหญ่เป็นป่าดงดิบชื้น มีสภาพป่าที่อุดมสมบูรณ์ เป็นแหล่งต้นน้ำลำธาร เป็นที่อยู่อาศัยของสัตว์ป่านานาชนิด และมีจุดเด่นตามธรรมชาติที่สวยงาม เช่น หน้าผา ถ้ำ น้ำตก ตลอดจนมีหลักฐานทางด้านประวัติศาสตร์การสู้รบที่เหลืออยู่ เช่น ค่าย บังเกอร์ อุโมงค์ มีเนื้อที่ประมาณ 265,625 ไร่ หรือ 425 ตารางกิโลเมตร ได้จัดตั้งเป็นอุทยานแห่งชาติเมื่อวันที่ 31 ธันวาคม พ.ศ. 2534 นับเป็นอุทยานแห่งชาติลำดับที่ 73 ของประเทศไทย

## สถานที่สำคัญในอุทยาน

* น้ำตกดาดฟ้า
* น้ำตก357 (ธารทิพย์)
* น้ำตกเหมืองทวด
* น้ำตกคลองคันเบ็ด
* น้ำตกคลองน้ำเฒ่า
* น้ำตกเพชรพนมวัฒน์
* น้ำตกเหนือคลองวาริน
* ถ้ำเหมก
* ถ้ำขมิ้น
* เขาหนอง

## ลักษณะภูมิประเทศ
มีสภาพภูมิประเทศเป็นเทือกเขาสลับซับซ้อน เป็นแหล่งกำเนิดของต้นน้ำลำธาร มีลำคลองที่สำคัญหลายสาย เช่น คลองฉวาง คลองลำพูน คลองกิ่งยาว คลองแคระ ภูเขาบางลูกเป็น เขาหินปูน จึงเกิดเป็นถ้ำที่สวยงามน่าพิศวง 
## ลักษณะภูมิอากาศ
สภาพภูมิอากาศแบ่งเป็น 2 ฤดูกาล คือ 
* ฤดูฝนระหว่างเดือน พฤษภาคม - ธันวาคม
* ฤดูร้อนระหว่างเดือนมกราคม - เดือนเมษายน

ใต้ร่มเย็น
หมวดหมู่:อำเภอกาญจนดิษฐ์
หมวดหมู่:อำเภอบ้านนาสาร
หมวดหมู่:อำเภอเวียงสระ
อุทยานแห่งชาติคลองพนม

**อุทยานแห่งชาติคลองพนม** อยู่ในท้องที่ตำบลคลองสก ตำบลพนม และตำบลพลูเถื่อน อำเภอพนม จังหวัดสุราษฎร์ธานี มีเนื้อที่ทั้งหมดประมาณ 460 ตารางกิโลเมตร หรือประมาณ 290,000 ไร่ ได้จัดตั้งเป็นอุทยานแห่งชาติเมื่อวันที่ 18 พฤศจิกายน 2543

## ลักษณะภูมิประเทศ
สภาพภูมิประเทศเป็นภูเขาสูงชัน ประมาณร้อยละ 80 ของเนื้อที่โดยเฉพาะตอนเหนือของพื้นที่ซึ่งส่วนใหญ่เป็นภูเขาหินปูน บางแห่งมีหน้าผาสูงชัน และสวยงาม เรียงรายสลับซับซ้อนเชื่อมติดต่อเป็นแนวสันเขา ยาวจากทิศตะวันตกไปยังทิศตะวันออก จุดสูงสุดจากพื้นอยู่บริเวณตอนกลางของพื้นที่ มีความสูงประมาณ 870 เมตร จากระดับน้ำทะเลปานกลาง พื้นที่ราบมีอยู่ประมาณร้อยละ 20 ของพื้นที่ ส่วนใหญ่เป็นที่ราบระหว่างหุบเขา มีความสูงจากระดับน้ำทะเลปานกลาง ประมาณ 200 เมตร ปรากฏอยู่ทั่วไป

## ลักษณะภูมิอากาศ
ลักษณะภูมิอากาศของป่าแห่งนี้ มีลักษณะคล้ายคลึงกับแห่งอื่น ในภาคใต้ของประเทศไทย คือ มีฝนตกชุกตลอดปีประกอบกับได้รับอิทธิพลของทะเล ซึ่งสามารถรับลมมรสุมได้ทั้งลมมรสุมตะวันออกเฉียงเหนือ และลมมรสุมตะวันตกเฉียงใต้ และอิทธิพลของภูเขาสูงที่เป็นสิ่งกีดขวางลมมรสุม มีป่าไม้ปกคลุมอย่างหนาแน่น จึงทำให้ฝนตกมากกว่าในท้องที่ทั่ว ๆ ไป

ซึ่งสามารถจำแนกได้ชัดเจนเพียง 2 ฤดู คือ ฤดูฝนเริ่มจากเดือนพฤษภาคมถึงเดือนธันวาคมฤดูร้อนเริ่มจากเดือนมกราคมถึงเดือนเมษายนโดยมีฝนตกชุกมากที่สุดระหว่างเดือนสิงหาคมถึงเดือนตุลาคม และมีอากาศร้อนมากที่สุดในต้นเดือนเมษายน 
## ทรัพยากรป่าไม้และสัตว์ป่า
สัตว์ป่าที่สำคัญ ได้แก่ ช้าง กวาง สมเสร็จ เสือ หมี เลียงผา หมูป่า ชะนี ลิง ค่าง ไก่ฟ้า กระรอก เก้ง กระจง กบทูด นกนานาชนิด และสัตว์เลื้อยคลานชนิดต่างๆ

สภาพป่าทั่วทั้งพื้นที่มีสภาพเป็นป่าดงดิบ อุดมสมบูรณ์ มีพันธุ์ไม้มีค่านานาชนิดขึ้นคละปะปนกันอยู่อย่างหนาแน่น ไม้ขนาดใหญ่ ได้แก่ โดแหลม ตะเคียน ยาง ตาเสือ หงอนไก่ กะบาก กะท้อน จิกเขา ขนุนป่า มะม่วงป่า เสียดค่าง อินทนิล นาคบุตร ลำแพนเขา มังคะ จำปาป่า ยมหอม ฯลฯ ไม้พี้นล่าง ได้แก่ ไม้ไผ่ชนิดต่าง ๆ ระกำ หวายชนิดต่าง ๆ เต่าร้าง กูด เฟิน ฯลฯ นอกจากนี้ยังพบไม้เถานานาชนิดขึ้นอยู่ทั่วไป มีความชุ่มชื้นเขียวชะอุ่มตลอดปี

## อ้างอิง

คลองพนม
หมวดหมู่:อำเภอพนม
เขตรักษาพันธุ์สัตว์ป่าคลองยัน

**เขตรักษาพันธุ์สัตว์ป่าคลองยัน** ตั้งอยู่บริเวณน้ำตกวิภาวดี หมู่ที่ 8 ตำบลตะกุกใต้ อำเภอวิภาวดี จังหวัดสุราษฎร์ธานี ห่างจากที่ว่าการอำเภอวิภาวดี ไปตามถนนรพช. สายตะกุกเหนือ - บ้านยาง มีทางแยกขวาบริเวณบ้านปากพาย ระยะทาง 8 กิโลเมตร ถึงบริเวณน้ำตกและที่ทำการเขตรักษาพันธุ์สัตว์ป่าคลองยัน มีอาณาเขตครอบคลุมพื้นที่ตำบลปากฉลุย อำเภอท่าฉาง ตำบลตะกุกเหนือ ตำบลตะกุกใต้ อำเภอวิภาวดี ตำบลน้ำหัก ตำบลท่าขนอน ตำบลกะเปา อำเภอคีรีรัฐนิคม และตำบลเขาพัง อำเภอบ้านตาขุน จังหวัดสุราษฎร์ธานี

## ลักษณะภูมิประเทศ
ภูมิประเทศในพื้นที่เขตรักษาพันธุ์สัตว์ป่าคลองยัน ความลาดชันของพื้นที่เป็นเทือกเขาสูงสลับซับซ้อน ตามแนวทิศเหนือ-ทิศใต้ มีเทือกเขาสูงสุดคือ หัวเขาแดนมุย มีความสูง 1,028 เมตร เป็นเทือกเขาที่มีความสูงลดหลั่นกันไปและไม่ค่อยมีหน้าผาที่สูงชัน ลักษณะภูมิประเทศของเขตรักษาพันธุ์สัตว์ป่าคลองยันพื้นที่แบ่งออกเป็น 2 ส่วน คือ ส่วนเหนือ มีลักษณะเป็นภูเขาสูงสลับซับซ้อน มียอดเขาหลังคาตึกเป็นจุดเด่น สูงจากระดับน้ำทะเล 1,010 เมตร ลักษณะเป็นภูเขาดินดานและ หินทราย เป็นจุดกำเนิดของต้นน้ำคลองยัน จังหวัดสุราษฎร์ธานีและ ต้นน้ำลำคลองกะเปอร์ จังหวัดระนอง พื้นที่ส่วนนี้เป็นศูนย์กลางของป่าผืนใหญ่ที่อุดมสมบูรณ์ที่สุด ซึ่งถูกล้อมรอบด้วยเขตรักษาพันธ์สัตว์ป่าคลองนาคา เขตรักษาพันธุ์สัตว์ป่าคลองแสง และอุทยานแห่งชาติแก่งกรุง ส่วนใต้ มีลักษณะเป็นภูเขาสูงสลับซับซ้อน วางแนวยาวจากเหนือจรดใต้ ประกอบด้วย ทิวเขาสูงจากระดับน้ำทะเล 1,007 เมตร ทิวเขาแดนมุย 1,028 เมตร และทิวเขาแดนยัน 1,019 เมตร ทิศทางการไหลของน้ำส่วนใหญ่จะไหลไปทางทิศตะวันออกลงสู่หมู่บ้านเป็น จุดกำเนิดของลำคลองหลายสายที่ไหลลงสู่คลองยัน และส่วนหนึ่งจะไหลไปทางทิศตะวันตกลงสู่คลองมุย และไหลลงเขื่อนรัชชประภา แนวเขตด้านตะวันตกจะติดกับพื้นที่ป่าสมบูรณ์ของเขตรักษาพันธุ์สัตว์ป่าคลองแสง และพื้นที่น้ำของเขื่อนรัชชประภา ซึ่งอยู่ในความดูแลของอุทยานแห่งชาติเขาสก

## ทรัพยากรป่าไม้
เป็นป่าดิบชื้น มีพันธุ์ไม้เด่นเช่น ยาง ตะเคียน หลุมพอ จำปา เสียดช่อ นาคบุตร รักเขา และป่าชนิดอื่น ๆ อาทิ เช่น ป่าไผ่ ยอดเขาที่สำคัญ ๆ ได้แก่ ยอดเขาหลังคาตึก เขาสูง เขาขี้ชัน

## ทรัพยากรสัตว์ป่า

# สัตว์เลี้ยงลูกด้วยน้ำนม  คือ เสือลายเมฆ เสือโคร่ง สมเสร็จ กระทิง ชะนีธรรมดา เสือดาว ช้างป่า เก้งหม้อ วัวแดง เลียงผา ค่างแว่นถิ่นใต้ กวาง เสือดำ และ เสือไฟ เป็นต้น
# สัตว์ปีก มีไม่ต่ำกว่า 155 ชนิด เช่น นกชนหิน นกกก หรือ นกกาฮัง นกเงือก ตระกูลนกปรอด นกหัวขวาน นกขุนทอง เหยี่ยว และ นกหว้า เป็นต้น
# แมลง ชนิดต่างๆ มีไม่น้อยกว่า 187 ชนิด เช่น ผีเสื้อ เป็นต้น
# สัตว์เลื้อยคลาน มีไม่น้อยกว่า 64ชนิด เช่น จำพวกงู เต่า กิ้งก่า จิ้งเหลน เห่าช้าง และ เหี้ย เป็นต้น
# สัตว์สะเทินน้ำสะเทินบก มีไม่น้อยกว่า 17 ชนิด เช่น กบ เขียด ปาด อึ่งจิ๋วหลังลาย อึ่งอ่างมลายู เป็นต้น
# สัตว์น้ำ จำพวกปลา มีประมาณ 80 ชนิด ปลาหางบ่วง ปลาหนามหลัง ปลาเสือพ่นน้ำ ปลาพรม ปลากระทิง ปลาชะโด และ ปลาไหล โดยเฉพาะปลาตะพัด หรือ ปลามังกร ปลาน้ำจืดทีใกล้จะสูญพันธุ์เป็นต้น

## อ้างอิง

* เขตรักษาพันธุ์สัตว์ป่าคลองยัน- สำนักอนุรักษ์สัตว์ป่า กรมอุทยานแห่งชาติ สัตว์ป่า และพันธุ์พืช

## แหล่งข้อมูลอื่น

คลองยัน
หมวดหมู่:อำเภอท่าฉาง
หมวดหมู่:อำเภอวิภาวดี
หมวดหมู่:อำเภอคีรีรัฐนิคม
หมวดหมู่:อำเภอบ้านตาขุน